
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind majorarea capitalului deţinut de România la Banca Europeană de Investiții, cu care comisia noastră a fost sesizată în fond cu adresa Biroului Permanent nr. PLx.54/2013 din 19.02.2013.
	PREŞEDINTE,

Dan Radu RUŞANU 

RAPORT

asupra proiectului de Lege privind majorarea capitalului 

deţinut de România la Banca Europeană de Investiții
Cu adresa nr. PLx.54/2013 din 19 februarie 2013, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind majorarea capitalului deţinut de România la Banca Europeană de Investiții.

La întocmirea raportului s-a avut în vedere avizul Consiliului Legislativ.
Potrivit obiectului de reglementare, România contribuie  cu 52,39 milioane euro la majorarea capitalului Băncii Europene de Investiții. Suma va fi plătită până la 31 martie 2013.  

Proiectul de Lege face parte din categoria legilor ordinare, potrivit art. 73 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Finanțelor Publice – Comisia Naţională de Prognoză domnul Ion Ghizdeanu – preşedinte. 
La lucrările comisiei şi-au înregistrat prezenţa un număr de 31 deputaţi din totalul de 31 membri ai comisiei.

Raportul comisiei a fost adoptat în unanimitate de către deputaţii prezenţi la dezbateri.
Proiectul de Lege a fost adoptat de Senat în şedinţa din data de 18 februarie 2013. 
Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaților.
In urma dezbaterii proiectului de Lege privind majorarea capitalului deţinut de România la Banca Europeană de Investiții, în şedinţa din data de 19 februarie 2013, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat. 
	PREŞEDINTE,

Dan Radu RUŞANU
	SECRETAR,

Gheorghe DRAGOMIR


Consilier parlamentar

Vasilica Popa       

